แอลี ฆอเมเนอี

**แอลี โฮเซย์นี ฆอเมเนอี** (, ; 19 เมษายน พ.ศ. 2482 – 28 กุมภาพันธ์ พ.ศ. 2569) เป็นนักบวชและนักการเมืองชาวอิหร่าน และเป็นอดีตผู้นำสูงสุดอิหร่านคนที่สอง ดำรงตำแหน่งตั้งแต่ปี ค.ศ. 1989 ถึง ค.ศ. 2026 เขาเคยดำรงตำแหน่งอดีตประธานาธิบดีอิหร่าน ระหว่างปี ค.ศ. 1981 ถึง ค.ศ. 1989 ฆอเมเนอีถือเป็นประมุขแห่งรัฐที่อยู่ในตำแหน่งนานเป็นอันดับสองในตะวันออกกลาง

เว็บไซต์ชีวประวัติทางการระบุว่า ฆอเมเนอีเคยถูกจับกุมหกครั้งก่อนที่จะถูกเนรเทศออกนอกประเทศเป็นเวลาสามปีในรัชสมัยพระเจ้าชาห์ โมฮัมหมัด เรซา ปาห์ลาวี เขาเคยตกเป็นเป้าหมายการลอบสังหารในปีค.ศ. 1981 ซึ่งทำให้แขนขวาเขาเป็นอัมพาต ฆอเมเนอีมีวิถีชีวิตที่น่านับถือ ใช้ชีวิตอย่างสมถะและไม่โปรดความหรูหรา สำนักข่าว *The Telegraph* ระบุว่าเขา "มีกิตติศัพท์เรื่องวิถีชีวิตเยี่ยงนักรบ" ตำแหน่งผู้นำสูงสุดนี้เป็นตำแหน่งที่ไม่มีเงินเดือนประจำ ผู้ใกล้ชิดระบุว่าฆอเมเนอีมีเงินเก็บอยู่บ้างแต่ก็ไม่ถึงกับว่าร่ำรวย ถึงแม้ชีวิตส่วนตัวเขาจะไม่ร่ำรวย แต่ปฏิเสธไม่ได้ว่าด้วยตำแหน่งของฆอเมเนอี เขามีอำนาจควบคุมเหนือบริษัทยักษ์ใหญ่ของอิหร่านที่มีมูลค่ารวมกันกว่าแสนล้านดอลลาร์สหรัฐ

ฆอเมเนอีเป็นบุคคลสำคัญผู้ใกล้ชิดของอายะตุลลอหฺรูฮุลลอฮ์ โคมัยนี ผู้นำในการปฏิวัติอิสลาม ฆอเมเนอีเป็นผู้นำแถวหน้าของอิหร่านในช่วงสงครามอิรัก–อิหร่านในคริสต์ทศวรรษที่ 1980 เขาสร้างสัมพันธ์แนบแน่นกับกองพิทักษ์ปฏิวัติอิสลาม ซึ่งเป็นเหล่าทัพที่ทรงอำนาจในปัจจุบัน และเขามีอำนาจเลือกและปลดผู้บัญชาการกองพิทักษ์ปฏิวัติฯได้โดยตรง องค์กรนี้คอยเป็นหูเป็นตาและปราบปรามผู้ต่อต้านอำนาจรัฐ ฆอเมเนอีได้รับเลือกตั้งเป็นประธานาธิบดีคนที่สามในปี 1981 และกลายเป็นมือขวาของผู้นำสูงสุดอายะตุลลอหฺโคมัยนี ต่อมาเมื่อผู้นำสูงสุดโคมัยนีถึงแก่อสัญกรรม สมัชชาบัณฑิตได้ลงมติเลือกฆอเมเนอีเป็นผู้นำสูงสุดคนใหม่ในวันที่ 3 มิถุนายน 1989 ขณะที่เขามีอายุ 49 ปี 

ในฐานะผู้นำสูงสุดอิหร่าน ฆอเมเนอีมีสถานะทั้งประมุขแห่งรัฐและผู้บัญชาการสูงสุดกองทัพ มีอำนาจปลดประธานาธิบดีหรือรัฐมนตรีได้โดยไม่ต้องผ่านสภา ทำให้เขาเป็นผู้มีอำนาจที่สุดในประเทศโดยปริยาย นอกจากนี้เขายังเป็นผู้ตัดสินใจเรื่องสำคัญของรัฐบาลอิหร่าน ทั้งการแต่งตั้งรัฐมนตรีคนสำคัญ หรือการเห็นชอบนโยบายสำคัญ ตลอดเป็นผู้วางยุทธศาสตร์ชาติ เขามีอิทธิพลทั้งทางตรงและทางอ้อมเหนือฝ่ายบริหาร, ฝ่ายนิติบัญญัติ และฝ่ายตุลาการ รวมถึงกองทัพและสื่อมวลชน ในปี 2014 *[[ฟอบส์]]* จัดให้เขาเป็น*บุคคลที่ทรงอิทธิพลที่สุดในโลก* อันดับที่ 19

ที่ผ่านมามีการชุมนุมประท้วงระบอบการปกครองของฆอเมเนอีหลายครั้ง ได้แก่ในปี 1994, 1999, 2009, 2011–2012, 2017–2018, 2018–2019, 2022–2023 และ 2025–2026 และอย่างไรก็ตาม ทุกครั้งล้วนจบลงด้วยการปราบปราม บรรณาธิการข่าว, นักเขียน และบุคคลจำนวนมากถูกจับกุมโทษฐานหมิ่นผู้นำสูงสุด มีอีกจำนวนไม่น้อยที่ตั้งข้อหาว่าดูหมิ่นศาสนา บุคคลเหล่านี้ได้รับโทษด้วยการเฆี่ยนหรือจำคุก มีหลายรายที่เสียชีวิตขณะถูกคุมขัง และต่อมาได้มีการประท้วงครั้งใหญ่ในประเทศอิหร่าน พ.ศ. 2568–2569 และมีเป้าหมายเพื่อโค่นล้มระบอบสาธารณรัฐอิสลามอิหร่าน และสถาปนารัฐจักรวรรดิอิหร่านขึ้นมาอีกครั้ง และได้มีการประท้วงอย่างรุนแรงตั้งแต่วันที่ 28 ธันวาคม พ.ศ. 2568 จนถึงปัจจุบัน และต่อมาได้มีการลอบสังหารแอลี ฆอเมเนอี เมื่อวันที่ 28 กุมภาพันธ์ พ.ศ. 2569 ในระหว่างปฏิบัติการโจมตีอิหร่านโดยอิสราเอล–สหรัฐ พ.ศ. 2569

## เชื้อสาย
บรรพบุรุษของแอลี ฆอเมเนอีคือซัยยิด Hossein Tafreshi ลูกหลานบรรดาซัยยิด Aftasi ที่คาดว่าสืบถึงซุลฏอน อัลอุละมาอ์ รู้จักกันในนาม ซุลฏอน ซัยยิด หลานของอะลี อัสซัจญาด อิหม่ามชีอะห์ คนที่ 4 บรรพบุรุษบางส่วนของเขามาจากแทฟเรชในพื้นที่จังหวัดแมร์แคซีในปัจจุบัน และอพยพมาจากบ้านเกิดเดิมที่แทฟเรชไปยังฆอแมเนฮ์ใกล้แทบรีซ

## ชีวิตช่วงต้นและการศึกษา

แอลี โฮเซย์นี ฆอเมเนอีเกิดในวันที่ 19 เมษายน 1939 จากแจวอด ฆอเมเนอี อาลิมและมุจญ์ตะฮิดผู้เกิดที่นาจาฟ ประเทศอิรัก กับ Khadijeh Mirdamadi (บุตรสาวของ Hashem Mirdamadi) ที่แมชแฮด เขาเป็นลูกคนที่สองจากทั้งหมด 8 คน พี่/น้องชายสองคนของเขาก็กลายเป็นครูสอนศาสนา ฮอดี ฆอเมเนอี น้องชายของเขา เป็นทั้งบรรณาธิการหนังสือพิมพ์และครูสอนศาสนา ฟอเทเมฮ์ โฮเซย์นี ฆอเมเนอี พี่สาวของเขา เสียชีวิตใน พ.ศ. 2558 ด้วยอายุ 89 ปี พ่อของเขามีเชื้อสายเติร์กอาเซอร์ไบจานจากฆอแมเนฮ์ ส่วนแม่มีเชื้อสายเปอร์เซียจากแยซด์ 

การศึกษาของฆอเมเนอีเริ่มต้นเมื่ออายุสี่ขวบ โดยเรียนอัลกุรอานที่มักตับ เขาใช้เวลาศึกษาศาสนศาสตร์ขั้นพื้นฐานและขั้นสูงที่เฮาซะฮ์แห่งแมชแฮด ภายใต้การดูแลของอาจารย์ผู้สอน เช่น ชัยค์ ฮอเชม แกซวีนี และอายะตุลลอฮ์ มีลอนี

## หมายเหตุ

## อ้างอิง

## บรรณานุกรม
* 

## แหล่งข้อมูลอื่น

### ทางการ
* 
* The Office of the Supreme Leader of Iran
* 

### ภาพ
* Pictures in Iran-Iraq War , tarikhirani.ir
* Ali Khamenei gallery in Khamenei's website

### สื่อ
* 
* 
* 
* 
* 

### วิดีโอ
* Video Archive of Ayatollah Khamenei
* Ayatollah Khamenei in the city of Ardabil reading different poems in Azerbaijani language about Imam Hussein and events in Karbala.


หมวดหมู่:อายะตุลลอหฺ
หมวดหมู่:ประธานาธิบดีอิหร่าน
หมวดหมู่:ผู้นำสูงสุดอิหร่าน
หมวดหมู่:ลัทธิต่อต้านอเมริกา
หมวดหมู่:บุคคลจากแมชแฮด